  Туспуктэм: vk.com (Поисковое движение России) Майя Бывальцева 1942-тӥ арын Быдӟым Атыкай ожын бырем Иван Драницинлэсь Удмуртиын ӵыжы-выжыоссэ утчало. Со сярысь Можгаысь «Набат памяти» музейлэн «ВКонтакте» мерлыко вотэсысь огиназ ивортӥзы. Иван Петрович Драницин 1921-тӥ арын Киров улосвылысь Уни ёросысь Кузенки гуртын вордскемын, армие Можгаысь ёрос ожгар комиссариатэн басьтэмын. 279-тӥ стрелковой дивизиысь сержант 24-тӥ толсуре 1942-тӥ арын быремын. Семьяез Можгаын улэ вылэм. Ваньмыз со тодмо луиз 2023-тӥ арын тулыс Тверь улосвылысь Бельской ёросысь Плоское урочище котырын утчаськон ужъёс дыръя. Ожгарчилэсь лысьӧмъёссэ Москваысь «Витязь» отрядлэн ёзчиосыз ӝутӥзы. Атыкай музъемез утисьлэсь кин лумзэ дӥськутэзлэн люкетъёсызъя но медальонысь бланкъя тодӥзы. Ожгарчилэн семьяез, ӵыжы-выжыосыз сярысь мар ке тодӥсьёсты 8 (922) 506 37 50 номеръя жингыртыны куро. Тегъёс: БыдӟымАтыкайож ожгарчиос Можга Удмуртия  